**Charles Eugène Bourdon** (8. huhtikuuta 1808 – 29. syyskuuta 1884) oli ranskalainen kelloseppä, insinööri ja instrumenttirakentaja. Hänet tunnetaan erityisesti *Bourdon-putkeksi* (Bourdon tube, Bourdon gauge, Bourdon’s pressure gauge) kutsutun painemittarin kehittäjänä (ranskalainen patentti 17. 7.1849, yhdysvaltalainen 1852). Laitetta voidaan kutsua myös paineputkimanometriksi. Laite perustuu ilmiöön, että paineen lisääntyessä metallinen putki muuttaa muotoaan eli deformoituu; sopivasti kaareva putki oikenee hieman paineen lisääntyessä ja palautuu alkuperäiseen muotoonsa paineen taas alentuessa. Koska liikaa kuumennettujen höyrykoneiden räjähtämisiä sattui runsaasti 1800-luvun puolivälissä, laite höyryn paineen mittaamiseksi saavutti nopeasti suuren suosion. Bourdonin vuonna 1850 käynnistämä liiketoiminta (Bourdon Sedeme Co.) oli menestyksellinen, ja patentti oli voimassa vuoteen 1875 saakka. Höyrykoneisiin liittyneet räjähdysonnettomuudet harvenivat merkittävästi muutaman vuoden kuluessa Bourdonin painemittarien levitessä. Bourdon palkittiin ranskalaisella Kunnialegioonan ritarin (Chevalier de la Légion d’honneur) arvomerkillä jo vuonna 1951.

Nimilaatta Eugene Bourdonin hautakivessä pariisilaisella hautausmaalla (Père-Lachaise).
Ilmeisesti Bourdonin tietämättä saksalainen rautatieinsinööri Rudolf Eduard Schinz oli keksinyt saman ilmiön vuonna 1845 ja saanut asiaan liittyvälle ratkaisulleen preussilaisen patentin. Hän myös asensi kehittelemiään mittareita saksalaisiin höyryvetureihin. Lisäksi saksalainen Bernard Schaeffer (Magdeburgista) oli saanut patentin samantapaiselle paineen keksinnölleen 1949. Bourdon ja Schaeffer tapasivat toisensa vuonna 1851 Lontoon maailmannäyttelyssä. Bourdon palkittiin Bourdon-putkestaan näyttelyssä aneroidityyppisen painemittarin kehittäneen Lucien Vidien (1805-1866) kanssa yhteisesti (Council Medal). Bourdonin patentin rauettua Schaefferin perustama yritys Schaeffer & Budenberg ryhtyi valmistamaan myös Bourdonin putkia; tämä yritys jatkaa toimintaansa yhä 2010-luvullakin. Bourdonin putken modernit toteutukset ovat yleisiä painemittareita myös 2000-luvulla.

Eugene Bourdon kehitteli myös monia muita laitteita ja mittalaitteita, esimerkiksi erilaisia höyrykoneita, boilereiden turvalaitteita ja tuulimittareita. Hän oli 29. syyskuuta 1884 lopettelemassa kokeitaan, joilla hän pyrki mittaamaan tuulen vaikutusta höyryveturiin. Junasta poistuessaan hän menetti kuitenkin tasapainonsa ja putosi junanraiteiden väliin lyöden otsansa. Lääkärin hoidosta huolimatta Bourdon kuoli perheensä parissa muutaman tunnin kuluttua onnettomuudesta.

* Bourdon-putken toimintaperiaate.Bourdon-putken toimintaperiaate.
* Bourdonin putken rakenne takaa. Painemittari on kiinnitetty (esimerkiksi letkulla alhaalta) mitattavaan kohteeseen. Paineen muutos saa kaarevan metalliputken deformoitumaan (lisäys venyttää Bourdon-kaarta), mikä muutos välitetään vipukoneistolla näytölle (laitteen vastakkaisella puolella).Bourdonin putken rakenne takaa. Painemittari on kiinnitetty (esimerkiksi letkulla alhaalta) mitattavaan kohteeseen. Paineen muutos saa kaarevan metalliputken deformoitumaan (lisäys venyttää Bourdon-kaarta), mikä muutos välitetään vipukoneistolla näytölle (laitteen vastakkaisella puolella).
* Bourdonin putken (painemittarin) näyttötaulu.Bourdonin putken (painemittarin) näyttötaulu.

Lähteet
-------

1. 1 2 3 4 5 6 7  La Nature: Eugene Bourdon *Scientific American Supplement, No. 465. p. 7428*.  Nov. 29, 1884. Scientific American Inc.. Viitattu 19.10.2017. (englanniksi)
2. 1 2 3  Lähteenä hautakivestä otettu valokuva
3. ↑  BOURDON, Eugène / DMG-Lib.org europeana.eu. Viitattu 19.10.2017. (englanniksi)
4. 1 2 3 4  Andrea Sella: Bourdon’s pressure gauge  25.5.2017. chemistryworld.com. Viitattu 19.10.2017. (englanniksi)
5. 1 2 3  Instrument Guru: Eugene Bourdon and the History of the Bourdon Gauge Wika, wika.us. Viitattu 19.10.2017. (englanniksi)
6. ↑  US patent 9163 A, Eugene Bourdon via google.com. Viitattu 19.10.2017. (englanniksi)

Aiheesta muualla
----------------

* Kuvia tai muita tiedostoja aiheesta **Eugene Bourdon** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |